Žižića muči vrtoglavica: Ima velike probleme s ravnotežom

Američki mediji nagađaju kako je Žižiću oštećen centar za ravnotežu. Ako malo zakopamo u povijest, sjetit ćete se da je isti problem imao Robert Prosinečki i nije bilo nimalo bezazleno...

<p><strong>Ante Žižić</strong> (23) je propustio posljednjih pet utakmica za <strong>Cleveland</strong> bez nekih posebnih objašnjenja od strane Cavaliersa. Ante je imao nekih problema sa zdravljem, a liječnici nisu nikako mogli otkriti o čemu je riječ do danas.</p><p>Naime, mladi centar već danima ne trenira normalno, a muči ga učestala mučnina i vrtoglavica. Američki mediji nagađaju kako je Žižiću oštećen centar za ravnotežu. Ako malo zakopamo u povijest, sjetit ćete se da je isti problem ima<strong>o Robert Prosinečki </strong>i nije bilo nimalo bezazleno. </p><p>- Gubio sam ravnotežu i osjećao se kao Titanic. Stalno mi je bubnjalo u glavi, imao sam vrtoglavice, katastrofa - pričao je tada Prosinečki koji je uz svakodnevne terapije i lijekove uspio riješiti svoj problem.</p><p>Ante je ove sezone odigrao 16 utakmica, no posljednjih pet utakmica nije niti bio klupi. Klub ga je poslao na daljnja testiranja kako bi otkrili o čemu je riječ, a ako je zaista riječ o oštećenju centra za ravnotežu, Antu čeka duža pauza. </p><p>Glavni simptom ovog oštećenja je vrtoglavica, a jedan od uzroka su stalni letovi i putovanja gdje je velika visinska razlika, što na kraju stvara velike probleme s ravnotežom. Najčešće žrtve ovakvog oštećenja su sportaši koji često putuju, a u tu kategoriju spadaju NBA igrači koji su više u avionu nego u svojim domovima.</p><p>Žižiću je ovo treća i posljednja sezona u Clevelandu, a ove sezone je odigrao 16 utakmica uz prosjek od 4,3 koša i 3,3 skoka po utakmici. Rekli bismo, malo skromno za talentiranog centra od kojeg smo puno više očekivali. Nadamo se da će ostati u NBA ligi i nakon isteka ugovora s Cavaliersima, ali prvo treba riješiti probleme sa zdravljem, a onda se nadamo da ćemo ga gledati na parketu u punom sjaju.</p><p> </p><p> </p>